Mauno Jääskeläinen

Mauno Wilhelm Jääskeläinen, kirjailijanimi Manu Jääski (17. marraskuuta 1907 Vaasa – 6. elokuuta 1981 Espoo)Muistokirjoitus: Professori Mauno Jääskeläinen, Uusi Suomi, 1981, No 219, sivu 24, julkaistu 17.8.1981Kuolinilmoitus, Professori Mauno Wilhelm Jääskeläinen, Uusi Suomi, 1981, No 220, sivu 5, julkaistu 18.8.1981 oli suomalainen valtiotieteen tohtori, historiantutkija, nuortenkirjailija ja professori.Suomen Kirjailijat 1917–1944, Jääski, Manu, sivu 160, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981

Jääskeläinen tuli ylioppilaaksi Vaasan lyseosta vuonna 1927, valmistui filosofian kandidaatiksi 1933, valtiotieteen lisensiaatiksi 1961 ja väitteli samana vuonna valtiotieteen tohtoriksi. Toimittuaan 1937–1943 osuusliike Valion palveluksessa, mm. sosiaalipäällikkönä 1940–1943, Jääskeläinen nimitettiin Suomen Pankin ulkomaankirjeenvaihtajaksi 1943–1971 ja Helsingin yliopiston poliittisen historian dosentiksi vuonna 1966 ja saman aineen vt. professorina hän toimi 1967–1973. Jääskeläinen toimi eduskunnan ja valtioneuvoston historiateosten kirjoittamiseen. Hän toimi avustajana sanomalehdille ja aikakauslehdille kuten Suomalainen Suomi 1936–1938, Hakkapeliitta 1934–1941 ja Kansan Kuvalehti 1944–1949. Hän toimi myös Kuka kukin on teoksen toimitussihteerinä. Jääskeläinen teki useita opintomatkoja ulkomaille sekä tutkimusmatkan Saksaan 1957–1958. Lisäksi Jääskeläinen julkaisi nuorisokirjoja nimellä Manu Jääski.

Jääskeläisen vanhemmat olivat kauppias Oskar Wilhelm Jääskeläinen ja Ida Elisabeth (o.s. Hellman). Puoliso oli Kerttu (o.s. Rossi). Jääskeläinen osallistui talvisotaan joukkueenjohtajana Taipaleen ja Vuosalmen taisteluihin ja toimi jatkosodan aikana koulutusupseerina. Sotilasarvoltaan hän oli luutnantti. Professorin arvonimen Jääskeläinen sai vuonna 1981.

 Teoksia 
Nimellä Mauno Jääskeläinen:
 Sivistyssanakirja ; toim. Lauri Hendell-Auterinen ja Mauno Jääskeläinen. 4. täydellisesti uusittu painos Otava 1948, 11. painos 1967
 Suomalais-ruotsalais-englantilais-saksalais-ranskalainen kauppasanakirja : 23476 suomalaista ja vieraskielistä hakusanaa sekä lyhennysten luettelo. Otava 1957
 Itä-Karjalan kysymys : kansallisen laajennusohjelman synty ja sen toteuttamisyritykset Suomen ulkopolitiikassa vuosina 1918-1920, Helsingin yliopiston väitöskirja. WSOY 1961, 2. painos 2003
 Die ostkarelische Frage : die Entstehung eines nationalen Expansionsprogramms und die Versuche zu seiner Verwirklichung in der Aussenpolitik Finnlands in den Jahren 1918-1920. Studia historica 6. Suomen historiallinen seura, Turku 1965
 Suomen Pankin virkailijakunta 1811-1967 : Suomen Pankin virkailijayhdistys r.y:n 50-vuotisjuhlajulkaisu ; toimituskunta Paul Blomquist ym. ; toim. Mauno Jääskeläinen. Suomen Pankin virkailijayhdistys, Helsinki 1967
 Suomen kansanedustuslaitoksen historia 7, Itsenäisyyden ajan eduskunta 1919-1938 ; historiakomitea Olavi Salervo, puheenjohtaja, Pentti Renvall, päätoim. ; kirj. Mauno Jääskeläinen. Eduskunnan historiakomitea, Helsinki 1973
Nimellä Manu Jääski:
 Merenkurkun harmaa kummitus : seikkailukertomus. Poikain jännityskirjasto n:o 6. Gummerus 1937, 2. painos Valistus, Helsinki 1955
 Knossoksen palatsin salaisuus. Seikkailusarja 8. Valistus, Helsinki 1957

 Suomennoksia 
 Heinz Goldmann : Myyntitaito ; suom. Mauno Jääskeläinen. Otava 1954, 10. painos 1976

 Lähteet 


 Viitteet 

 Aiheesta muualla 
 M. Jääskeläinen : Couraine. Kymmenien linnojen maakunta, Hakkapeliitta, 20.08.1935, nro 34, s. 12, Kansalliskirjaston digitaaliset aineistot
 M. Jääskeläinen : Kapinan ja väkivallan maanosa, Hakkapeliitta, 03.09.1935, nro 36, s. 20, Kansalliskirjaston digitaaliset aineistot
 Mauno Jääskeläinen : Entisajan salainen tiedoitustoiminta, Hakkapeliitta, 07.01.1936, nro 1, s. 33, Kansalliskirjaston digitaaliset aineistot
 Mauno Jääskeläinen : Taistelu Tyynestä valtamerestä, Hakkapeliitta, 09.11.1937, nro 45, s. 6, Kansalliskirjaston digitaaliset aineistot
 M. Jääskeläinen : Taistelu Suezin kanavasta, Hakkapeliitta, 29.08.1939, nro 35, s. 9, Kansalliskirjaston digitaaliset aineistot
 Mauno Jääskeläinen : Münchenistä Moskovaan. Nykypäivien suurvaltapolitiikkaa uutta maailmansotaa valmisteltaessa, Hakkapeliitta, 05.09.1939, nro 36, s. 11, Kansalliskirjaston digitaaliset aineistot

Luokka:Suomalaiset professorit
Luokka:Suomalaiset historioitsijat
Luokka:Suomalaiset lasten- ja nuortenkirjailijat
Luokka:Vuonna 1907 syntyneet
Luokka:Vuonna 1981 kuolleet